CELEX: 62011TN0596
Language: lt
Date: 2011-11-24 00:00:00
Title: Byla T-596/11: 2011 m. lapkričio 24 d. pareikštas ieškinys byloje Bricmate prieš Tarybą

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/63
            
         
      2011 m. lapkričio 24 d. pareikštas ieškinys byloje Bricmate prieš Tarybą
      
      (Byla T-596/11)
      (2012/C 25/120)
      Proceso kalba: anglų
      
         Šalys
      
      
         Ieškovė: Bricmate AB (Stokholmas, Švedija), atstovaujama advokatų C. Dackö, A. Willems ir S. De Knop
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  Pripažinti ieškinį priimtinu.
               
            
                  —
               
               
                  Panaikinti 2011 m. rugsėjo 12 d. Tarybos įgyvendinimo reglamentą (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas (OL L 238, 2011, p. 1), tiek, kiek jis taikomas ieškovei.
               
            
                  —
               
               
                  Priteisti iš atsakovės bylinėjimosi išlaidas.
               
            
                  —
               
               
                  Jei ieškinys būtų atmestas dėl jo nepriimtinumo ar nepagrįstumo, nurodyti kiekvienai šaliai padengti savo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas, susijęs su
                  
                              —
                           
                           
                              žalos ir priežastinio ryšio analizėje padarytomis faktinėmis ir akivaizdžiomis vertinimo klaidomis; Europos Komisija ir Taryba (toliau — institucijos) pažeidė rūpestingumo pareigos principą ir 2009 m. lapkričio 30 d. Tarybos reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (Pagrindinis antidempingo reglamentas) (OL L 343, 2009, p. 51) 3 straipsnio 2 ir 6 dalis, nes objektyviai neišnagrinėjo skundų, kad Eurostato pateikti duomenys buvo netikslūs.
                           
                        
            
                  2.
               
               
                  Antrasis ieškinio pagrindas, susijęs su
                  
                              —
                           
                           
                              motyvų nenurodymu, teisės į gynybą pažeidimu ir Pagrindinio antidempingo reglamento 17 straipsnio pažeidimu, kiek tai susiję su Kinijoje ir ES gaminamų keramikinių plytelių gamybos apimties skirtumais.